Document ID: 32006R0432

UREDBA KOMISIJE (ES) št. 432/2006
z dne 15. marca 2006
o spremembi Uredbe (ES) št. 382/2005 o načinih izvajanja Uredbe Sveta (ES) št. 1786/2003 o skupni ureditvi trga za posušeno krmo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1786/2003 z dne 29. septembra 2003 o skupni ureditvi trga za posušeno krmo (1), in zlasti člena 20 Uredbe,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (2) ter zlasti drugega pododstavka člena 71(2) Uredbe,
ob upoštevanju naslednjega:
(1)
Izkušnje, pridobljene z uporabo Uredbe Komisije (ES) št. 382/2005 (3), so pokazale, da je treba natančneje oblikovati tretji odstavek člena 9 navedene uredbe.
(2)
Ker se pomoč iz drugega pododstavka člena 71(2) Uredbe (ES) št. 1782/2003 izračuna na podlagi količin, ki so potencialno upravičene do pomoči iz člena 4 Uredbe (ES) št. 1786/2003 za tekoče tržno leto, in ker je bil v skladu s členom 34 Uredbe (ES) št. 382/2005 določen delež posušene krme, ki je podjetja zapustila v tržnem letu 2005/2006, že evidentiran v tržnem letu 2004/2005, bi bila pomoč za tržno leto 2005/2006 določena na podlagi količin, ki ne bi odražale dejanske proizvodnje v tržnem letu 2005/2006. Zato je treba določiti prehodne ukrepe za zaloge na dan 31. marca 2006. Da se izogne vsakršni diskriminaciji med izvajalci, se morajo ti ukrepi uporabljati v vseh državah članicah. Zaloge, za katere veljajo ugodnosti iz teh ukrepov, morajo biti sporočene.
(3)
Treba je zamenjati navedbo zgornjih mej v točki D Priloge VII k Uredbi (ES) št. 1782/2003 z navedbo zgornjih mej iz Priloge IV k Uredbi Komisije (ES) št. 118/2005 z dne 26. januarja 2005 o spremembi Priloge VIII k Uredbi Sveta (ES) št. 1782/2003 in o določitvi zgornjih proračunskih meja za delno ali neobvezno izvajanje sheme enotnega plačila in letno finančno pomoč za shemo enotnega plačila na površino iz navedene uredbe (4).
(4)
V Prilogo I je treba vnesti nekaj izboljšav, da bi dobili koristno oceno porabe energije.
(5)
Uredbo (ES) št. 382/2005 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Skupnega upravljalnega odbora za žita in neposredna plačila -
SPREJELA NASLEDNJO UREDBO:
Člen 1
Uredba (ES) št. 382/2005 se spremeni:
1.
V členu 9 se tretji odstavek nadomesti z naslednjim:
„Posušena krma, ki zapusti predelovalno podjetje, lahko vanj ponovno vstopi le za namene ponovnega postopka pakiranja pod nadzorom pristojnega organa in pod pogoji, ki jih ta določi.“
2.
Člen 33(1) se spremeni:
(a)
prvemu pododstavku se doda naslednji stavek:
„V sporočene količine niso vključene količine iz členov 34 in 34a te uredbe.“;
(b)
drugemu pododstavku se doda:
„Za tržni leti 2005/2006 in 2006/2007 v te količine niso vključene količine iz členov 34 in 34a. Države članice Komisiji najpozneje 31. maja 2006 sporočijo tudi količine zalog posušene krme v predelovalnih podjetjih na dan 31. marca 2006, ki so bile v skladu z določbami člena 34a v tržnem letu 2006/2007 predmet vloge za pomoč iz člena 4 Uredbe (ES) št. 1786/2003 za tržno leto 2005/2006, kadar je to primerno pa tudi za pomoč iz drugega pododstavka člena 71(2) Uredbe (ES) št. 1782/2003.“
3.
Vstavi se člen 34a:
„Člen 34a
Zaloge na dan 31. marca 2006
1. Posušena krma, proizvedena v tržnem letu 2005/2006, ki najpozneje do 31. marca 2006 ni zapustila predelovalnega podjetja ali enega od skladiščnih mest iz člena 3(a) te uredbe, je v tržnem letu 2006/2007 lahko upravičena do pomoči iz člena 4 Uredbe (ES) št. 1786/2003 za tržno leto 2005/2006, kadar je to primerno pa tudi do pomoči iz drugega pododstavka člena 71(2) Uredbe (ES) št. 1782/2003, če krma:
(a)
ustreza pogojem iz člena 3 te uredbe;
(b)
zapusti predelovalno podjetje pod nadzorom pristojnega organa ter pod pogoji, določenimi v členih 10 in 11 te uredbe;
(c)
je evidentirana v okviru nacionalnih zajamčenih količin, dodeljenih zadevnim državam članicam za tržno leto 2005/2006;
(d)
je prijavljena in potrjena v tržnem letu 2005/2006.
2. Pristojni organi zadevnih držav članic sprejmejo vse potrebne nadzorne ukrepe, da se zagotovi upoštevanje določb iz odstavka 1.“
4.
Člen 35 se nadomesti z:
„Člen 35
Neobvezno prehodno obdobje
1. Države članice, ki uporabljajo neobvezno prehodno obdobje v skladu s členom 71 Uredbe (ES) št. 1782/2003, predelovalnim podjetjem izplačajo pomoč iz drugega pododstavka člena 71(2) Uredbe (ES) št. 1782/2003, da jo ti nato nakažejo proizvajalcem, in sicer na podlagi upravičenih količin za tržno leto 2005/2006.
Pomoč se določi na podlagi potencialno upravičenih količin in ob upoštevanju zgornje proračunske meje za neposredna plačila iz Priloge IV Uredbe Komisije (ES) št. 118/2005 (5).
Potencialno upravičene količine pomenijo vsoto količin, ki so priznane kot upravičene do pomoči iz člena 4 Uredbe (ES) št. 1786/2003 za tržno leto 2005/2006, ter količin, proizvedenih v tržnem letu 2005/2006, ki so v tržnem letu 2006/2007 predmet vloge za navedeno pomoč za tržno leto 2005/2006, kadar je to primerno pa tudi za pomoč iz drugega pododstavka člena 71(2) Uredbe (ES) št. 1782/2003 v skladu z določbami iz člena 34a. V te potencialno upravičene količine niso vključene količine iz člena 34.
2. V primeru oskrbe predelovalnega podjetja s krmo iz druge države članice se pomoč iz drugega pododstavka člena 71(2) Uredbe (ES) št. 1782/2003 izplača predelovalnim podjetjem za nakazilo proizvajalcu samo v primeru, če je ta proizvajalec v državi članici, ki uporablja neobvezno prehodno obdobje.
3. Pomoč iz drugega pododstavka člena 71(2) Uredbe (ES) št. 1782/2003 se določi v skladu s postopkom iz člena 18(2) Uredbe (ES) št. 1786/2003.
Pomoč se predelovalnim podjetjem izplača v roku 30 delovnih dni od datuma, ko Komisija v Uradnem listu Evropske unije objavi zneske. Za količine, ki so priznane kot upravičene do pomoči po datumu objave, se plačilo opravi v 30 delovnih dneh po datumu priznanja teh količin za upravičene.
Predelovalna podjetja pomoč nakažejo proizvajalcem v roku 15 delovnih dni po izplačilu s strani države članice.
5.
Priloga I se nadomesti z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. marca 2006

Labels: 15
6